Jawa Barat

Jawa Barat, disingkat Jabar adalah sabuah parupinsi di Indunisia nang ada di bagian barat Pulau Jawa wan ibu kota di Kota Bandung. Jawa Barat batautan wan Banten wan wilayah ibu kota Jakarta di barat, Laut Jawa di utara, Jawa Tengah di timur, wan Samudra Hindia di selatan. Baimbai wan Banten, Jawa Barat disambat sabagai Tatar Sunda atawa Pasundan maraga kampung asli urang Sunda, suku pembanyaknya kadua di Indunisia. Sejarah Temuan arkeologi di Anyer manunjukakan adanya budaya logam tembaga wan besi sabalum milenium penambaian. Kerajinan matan tanah liat prasejarah zaman buni (Bekasi lawas) kawa ditamui matan Anyer sampai Ciribon. Wilayah Jawa Barat pada abad ka-5 marupakan bagian matan Karajaan Tarumanagara. Prasasti paninggalan Karajaan Tarumanagara banyak tersebar di situ. Ada 7 prasasti nang ditulis dalam aksara Wengi (nang dipakai pas zaman Palawa India) wan bahasa Sanskerta nang kebanyakan mangisahakan kisah buhan raja-raja Tarumanagara. Imbah karajaan Tarumanagara runtuh, kakuasaan di barat Pulau Jawa matan Ujung barat sampai Kali Serayu disambung ulih Karajaan Sunda Salah 1 prasasti matan jaman Karajaan Sunda adalah prasasti Kebon Kopi II nang berasal matan tahun 932. Karajaan Sunda baisi ribuan kota di Pakuan Pajajaran (wahini kota Bogor) Geografi Propinsi Jawa Barat baandak di bagian barat Pulau Jawa. Wilayahnya babatas wan Propinsi Banten, Propinsi DKI Jakarta, wan Laut Jawa di utara, Propinsi Jawa Tengah di timur, Samudra Hindia di selatan, wan Propinsi Banten wan Propinsi DKI Jakarta di barat. Wilayah pantai utara adalah dataran randah. Di bagian tangahnya pagunungan, yaitu bagian matan rangkaian pagunungan nang manjalur matan barat ka timur Pulau Jawa. Titik peningginya adalah Gunung Ciremai, nang ada di parbatasan antara Kabupatin Kuningan wan Kabupatin Majalengka. Sungai nang cukup penting adalah Sungai Citarum wan Sungai Cimanuk, nang bamuara di Laut Jawa. Iklim Iklim di Jawa Barat adalah tropis, suhu perandahnya nang suah tecatat mancapai 9 °C di Puncak Gunung Pangrango wan paningginya nang tercatat mancapai 34 °C di Pantai Utara. Hujan rata-rata mancapai 2.000 mm satahun di sebarataan propinsi. Ada hujan di sabagian wilayah pegunungan antara 3.000 mm sampai 5.000 mm satahun. Gubernur Gubernur marupakan jabatan paningginya di pamarintahan propinsi Jawa Barat. Gubernur Jawa Barat gasan masa jabatan 2018-2023 dijabat ulih Ridwan Kamil, wan didangani ulih wakil gubernur, Uu Ruzhanul Ulum. Ridwan wan Ruzhanul menang dalam Pemilu Umum Gubernur Jawa Barat 2018. Bubuhannya dilantik ulih presiden Indunisia, Joko Widodo, 5 Siptimibir 2018 di Istana Nagara Jakarta. Demografi Penduduk Jawa Barat marupakan wilayah nang karakteristiknya kontras wan dua identitas: buhan urban nang sebagian ganal begana di wilayah Jabodetabek (sakitaran Jakarta) wan Bandung Raya; wan masyarakat tradisional nang begana di desa nang tesisa. Pas tahun 2002, populasi Jawa Barat tambus 37,548,565 jiwa, wan rata-rata kepadatan penduduk 1.033 jiwa/km2. Dibandingakan wan angka pertumbuhan nasional (2.14% per tahun), Provinsi Jawa Barat ada peringkat pembawahnya, 2.02% per tahun. Itihi jua Daftar sesar di Jawa Barat Daftar gunung di Jawa Barat Referensi